recursal/SuperWikiNEXT-32B huggingface dataset:
**பல்வகை ஊடக வீழ்த்தி** பொதுவாக கணினியின் வன்தட்டில் உள்ள தகவல்கள் திரையகம் மூலம் பார்க்கப்படும். திரையகத்தின் திரை சிறியதாக இருப்பதால் அதில் தெரியும் தகவல்களை ஒரு சில நபர்களை மட்டுமே ஒரு குறிப்பிட்ட நேரத்தில் பார்க்க இயலும். கணினியின் உதவியுடன் காட்சி மென்பொருளை பெரிய திரையில் வீழ்த்த பயன்படுகின்றது. இதனை பயன்படுத்தி, படங்கள், ஒளிபுகும் தாள்கள், நழுவங்கள் இவற்றை பெரிய திரையில் வீழ்த்தலாம். செயற்கை இயக்கத்துடன் படங்களை திரையில் வீழ்த்தலாம். கணினியின் வன்தட்டில் உள்ள எந்த ஒரு தகவல்களையும், படங்களையும் பார்க்கலாம். இதனை அதிக எண்ணிக்கையுள்ள நபர்கள் ஒரே நேரத்தில் பார்க்க இயலும்.

செயல்படும் விதம்
----------------

பல்வகை ஊடக வீழ்த்தி கணினியுடன் இணைந்து செயல்படுகின்றது. திரையில் காட்டப்பட வேண்டிய செய்திகள் கணினியின் விசைப்பலகை மூலம் தட்டச்சு செய்யப்படுகின்றது. இது கணினியின் மையச் செயலகம் மூலம் பல்வகை ஊடக வீழ்த்திக்கு அனுப்பப்பட்டு பெரிய திரையில் வீழ்த்தப்படும். நெகிழ்வட்டு, நெருக்கவட்டு இவற்றில் உள்ள செய்திகளை கணினி வன்தட்டில் ஏற்றி பின்பு பல்வகை ஊடக வீழ்த்தி மூலம் திரையில் காட்டலாம்.

### சிறப்புகள்

* பல்வகை ஊடக வீழ்த்தி மூலம் கணினியில் உள்ள எந்த ஒரு செய்திகளையும் பெரிய திரையில் வீழ்த்தலாம்
* படங்கள், நழுவங்கள், படச்சுருள், ஒளிபுகும் தாள்கள் இவற்றை திரையில் வீழ்த்தலாம்
* பல்வகை ஊடக முறையில் செய்திகளை அளிக்க பயன்படுகிறது
* நெகிழ்வட்டு, நெருக்க வட்டு இவற்றில் உள்ள செய்திகளை திரையில் வீழ்த்தலாம்.
* திரையில் வீழ்த்தப்படும் செய்திகளை, ஒரே நேரத்தில் கணிணியின் திரையகத்திலும் காணலாம், வேண்டிய மாற்றங்களை உடனுக்குடன் செய்யலாம்
* இந்த வீழ்த்தி அளவில் சிறியது. எங்கும் எளிதாக எடுத்து செல்லலாம்
* நெருக்கவட்டு இயக்கி மூலம் நெருக்க வட்டுக்களில் உள்ள செய்திகளை பல்வகை ஊடக வீழ்த்தி மூலம் நேரடியாக திரையில் வீழ்த்தலாம்
* இந்த வீழ்த்தி மூலம் செய்திகள், படங்கள் முதலியவை பெரிய திரையில் வீழ்த்தப்படுவதால் இது ஒரு மக்கள் தொடர்பு சாதனமாக செயல்படுகிறது.

### குறைகள்

* இக்கருவி விலை உயர்ந்ததாகும்.
* கணினியை இயக்குவதில் பயிற்சி பெற்ற ஒருவரே இந்த வீழ்த்தியை இயக்க இயலும். எனவே ஆசிரியர்க்கு தனிப்பயிற்சி தேவைப்படுகின்றது.

சான்றுகள்
---------

கல்வியில் தகவல் மற்றும் தொடர்பு நுட்பவியல்- பேரா. முனைவர். கே. மோகனசுந்தரம், பேரா. ஆர். சி. வில்லியம்சு
**சிருய் தேசிய பூங்கா** (Shirui National Park) என்பது இந்தியாவின் மணிப்பூர் மாநிலத்தில் அமைந்துள்ள தேசிய பூங்கா ஆகும். இது 1982ஆம் ஆண்டில் நிறுவப்பட்டது. இப் பூங்கா ட்ராகோபன் (வண்ணக்கோழி), புலி மற்றும் சிறுத்தை ஆகிய விலங்குகளின் புகலிடமாக உள்ளது. இங்குதான் பிரபலமான சிருய் லில்லி (*லில்லியம் மேக்லைனே*) இயற்கையாக வளருகின்றன. மழைக்காலத்தில் முக்கியச் சிகரங்கள் லில்லிப் பூக்களால் நிறைந்து சொர்க்கம் போலக் காணப்படும்.

மணிப்பூர் சிராய் தேசிய பூங்காவிலிருந்து ஒரு பார்வை
உக்ருலுக்கு அருகிலுள்ள சிருய் கசோங் சிகரம் கடல் மட்டத்திலிருந்து 2,835 மீட்டர் உயரத்தில் அமைந்துள்ளது.

இந்த சிகரத்தின் பள்ளங்கள் மற்றும் பள்ளத்தாக்குகளில் ஏராளமான ஆறுகள் உருவாகின்றன. இப்பகுதிக்கே உரித்தான கவர்ச்சியான சிருய் லில்லி மலர் (*லிலியம் மாக்லினியா*) மே / ஜூன் மாதங்களில் மலையடிவாரத்தில் பூக்கும். இந்த மலர் ஒவ்வொரு ஆண்டும் நூற்றுக்கணக்கான விஞ்ஞானிகளையும் சுற்றுலாப் பயணிகளையும் ஈர்க்கிறது.

அரிய பறவையான திருமதி குயூமின் நெடுவால் பகட்டு வண்ணக் கோழி மலை உச்சியில் வசிக்கிறது

தாவரங்கள்
---------

இந்த தேசிய பூங்கா முழுவதும் அடர்த்தியான வெப்பமண்டல காடுகளும், மலை உச்சியில் மித வெப்பமண்டல காடுகளும் காணப்படுகின்றது.

ஆதாரங்கள்
---------

1. 1 2  Handbook of National Parks, Wildlife Sanctuaries, and Biosphere Reserves in India p.69
**இ. இரத்தினசபாபதி** (1938 - டிசம்பர் 12, 2006), 1988 ஆம் ஆண்டு வரையில் ஈழத்தில் செயற்பட்ட ஈழப்போராட்ட இயக்கமான ஈரோஸ் என்ற ஈழ புரட்சிகர மாணவர் இயக்கம் அமைப்பை நிறுவியவர்.

1938 ஆம் ஆண்டு யாழ்ப்பாணம் இணுவில் கிராமத்தில் பிறந்த இளையதம்பி இரத்தினசபாபதி பத்திரிகைத்துறையிலும், இலக்கியத்திலும் ஈடுபாடு கொண்டிருந்தார். நீண்ட காலமாக லண்டனில் வாழ்ந்து வந்த போதும் மார்க்சிய சிந்தனையிலும், இலங்கைத் தமிழர்களின் அரசியலிலும், உலக அரசியல் போராட்டங்களிலும் தீவிர நாட்டம் கொண்டவராக விளங்கினார்.

1976 ஆம் ஆண்டளவில் ஈரோஸ் அமைப்பை லண்டனில் நிறுவிய இவர், பாலஸ்தீன விடுதலை இயக்கம் - ஆபிரிக்க தேசிய காங்கிரஸ் போன்ற விடுதலை அமைப்புகளுடனான உறவுகளை பேணி வந்தார்.

1989 ஆம் ஆண்டு சிறிலங்கா நாடாளுமன்றத்திற்கான தேர்தலின்போது ஈழவர் ஐனநாயக முன்னணி சார்பில் தெரிவானார். ஆனால் இவர் சார்ந்த ஈழவர் ஐனநாயக முன்னணி நாடாளுமன்ற நடவடிக்கைகளில் சிறிது காலம் பங்கேற்றபின் விலகிக்கொண்டது என்பது குறிப்பிடத்தக்கது.

இரட்னா என்றழைக்கப்படும் .இரத்தினசபாபதி லண்டனில் உள்ள மருத்துவமனையொன்றில் செவ்வாய்க்கிழமை டிசம்பர் 12, 2006 காலையில் காலமானார்.

இரத்தினசபாபதி ஆற்றிய உரை
------------------------

இலங்கைப் பாராளுமன்றத்தில், ஈழவர் ஜனநாயக முன்னணி உறுப்பினர்களின் பிரவேசத்தின் பின் 21.07.89 அன்று சபையில் ஈரோஸ் நிலைப்பாடு பற்றி இரத்தினசபாபதி ஆற்றிய உரை வரலாற்று முக்கியத்துவம் வாய்ந்தது. அதில் அவரின் நிலைப்பாடுகள் வெளிப்படுத்தப்படுகின்றன. அந்த உரையை பின்வரும் சுட்டியில் காணலாம். 

* wikibooks:ta:இரத்தினசபாபதி ஆற்றிய உரை

வெளி இணைப்புகள்
---------------

* பரணிடப்பட்டது 2007-03-06 at the வந்தவழி இயந்திரம் காந்தீயம்
**வி. ப. பழனியம்மாள்** (*V. P. Palaniammal* )(பிறப்பு 05 மார்ச் 1934) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் தாராபுரத்தினைச் சேர்ந்தவர். பள்ளிக் கல்வியினை வீராசிமங்கலம் ஆரம்பப் பாடசாலையிலும், தாராபுரம் அரசினர் உயர்நிலைப் பள்ளியிலும், கோயம்புத்தூர் நிர்மலா கல்லூரியில் கல்லூரி கல்வியினையும் முடித்துள்ளார். பழனியம்மாள் திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் திமுக வேட்பாளராக தாராபுரம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | தாராபுரம் | திமுக | 40,947 | 64.41 |
| 1967 | தாராபுரம் | திமுக | 42,433 | 65.00 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 260.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
3. ↑  Election Commission of India. "Statistical Report on General Election 1967" (PDF). 20 March 2012 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**மூலமற்றம்** (மூலமட்டம், *Moolamattom*, மலையாளம்: മൂലമറ്റം) இந்தியாவின் கேரள மாநிலம், இடுக்கி மாவட்டத்தில் தொடுபுழா தாலூக்காவில் அறக்குளம் பஞ்சாயத்து தலைமையகமாக உள்ள ஒரு கிராமம். இது தொடுபுழாவிலிருந்து 22 கி. மி. தூரத்தில் தொடுபுழா ஆற்றின் கரையில் அமைந்துள்ளது. மூன்று பக்கஙகளிலும் மலைகளாள் நிறைந்த ஒரு பள்ளத்தாக்கு ஆகும் இந்த இடம். தென் இந்திய மொழி திரைப்படங்கள் நிறைய இங்கே படமாக்கப்பட்டது

மூலமற்றம் மின் நிலையம்
----------------------

இந்தியாவின் மிகப்பெரிய நிலத்தடி நீர் மின்சார திட்டம். இடுக்கி அணையில் இருந்து தண்ணீர் நிலத்தடி குழாய்கள் மூலம் கொண்டுவரப்பட்டு 669,2 மீட்டர் ( 2195 அடி)மேலிருருந்து 6 ஜெனரேட்டர் மேல் விழுத்தி 780 மெகாவாட் மின் உற்பத்தி செய்கிறது. பாதுகாப்பு காரணங்களுக்காக பார்வையாளர்களுக்கு மின் நிலையம் நுழைய தடை செய்யப்படுள்ளது.

சுற்றுலா
--------

தேக்கு தோட்டம் , இலப்பள்ளி நீர்வீழ்ச்சி, அருவிகள், த்ரிவேணி சங்கமம், தொங்கு பாலம்,தும்பிச்சி புனித தோமையார் மலை, நாடுகாணி, மலங்காரா அணை , குடயத்தூர் மலை, வாயனக்காவு கோயில்,இலவீழாபூஞ்சிரா துடங்கிய கண்ணுக்கினிய அருகில் இடங்கள் இருக்கின்றன. இடுக்கி அணை , உலகின் இரண்டாவது மற்றும் ஆசியாவின் முதல் கமான் அணை , 43 கிலோ மீட்டர் தொலைவில் இருக்கிறது.
யாழ்ப்பாணத்தில், **மூவலகு வீடு** என்பது, தலைவாசல், வீடு, அடுக்களை என்னும் மூன்று தனித்தனி அலகுகள் ஒரு முற்றத்தின் மூன்று பக்கங்களில் அதை நோக்கியவாறு அமைந்த ஒரு வீட்டுவகை ஆகும். பெரும்பாலும் இம்மூவலகுத் தொகுதியைச் சுற்றி வேலி அமைக்கப்பட்டிருப்பது வழக்கம். மூவலகு வீடுகள் மரம், மண், பனை அல்லது தென்னை ஓலைகளைப் பயன்படுத்திக் கட்டப்படுகின்றன.

அலகுகள்
-------

### தலைவாசல்

தலைவாசல் என்னும் அலகு வெளியாரை வரவேற்று அளவளாவுவதற்கும், பெரும்பாலும், குடும்பத்து ஆண்களின் பயன்பாடுகளுக்கும் உரிய பகுதியாக உள்ளது. செவ்வக வடிவான தள வடிவம் கொண்ட இவ்வலகு செப்பமில்லாத மரக்கிளைகளைக்கொண்டு உருவாக்கப்பட்ட தூண்களின் மீது தாங்கப்பட்ட கூரையைக் கொண்டது. கூரை பனையோலை அல்லது தென்னங் கிடுகினால் வேயப்பட்டிருக்கும். இது நாற்புறமும் திறந்த அமைப்பைக் கொண்டது. ஆனாலும், நான்கு பக்கங்களிலும் குந்து போன்ற அமைப்பிலான அகலமான குட்டைச் சுவர்கள் இருக்கும். தளம் மண்ணால் ஆனது. 

### வீடு

மூவலகு வீட்டின் முக்கியமான அலகு இது. யாழ்ப்பாணத்து வீடுகளின் வளர்ச்சி நிலைகளில் மூல நிலையான ஒற்றைக் குடிசை வீட்டை இவ்வலகு குறிக்கின்றது. இதன் காரணமாகவே இவ்வலகே மூவலகு வீட்டிலும் வீடு என்னும் பெயரால் அழைக்கப்படுகிறது. அடிப்படையான மூவலகு வீடுகளில் இவ்வலகு ஓர் அறையைக் கொண்டதாக அமைந்திருக்கும். சில மூவலகு வீடுகளில் இது இரண்டு அறைகளைக் கொண்டனவாக அமைவதும் உண்டு. அறைக்கு முன்பக்கத்தில் வாயிலுக்கு இரு பக்கமும் திண்ணை அமைந்திருக்கும். இவ்வலகு பெறுமதியான பொருட்களைப் பாதுகாப்பாக வைப்பதற்கும், பெண்களுடைய பயன்பாட்டுக்கும் உரியதாக உள்ளது. 

இவ்வலகும், செப்பமில்லாத மரக்கிளைகளினால் தாங்கப்பட்ட ஓலைக் கூரை அமைப்புக்கொண்டது. ஆனால், நாற்புறமும் மண்ணாலான முழுச் சுவர் இருக்கும். மனிதர் நிமிர்ந்து உட்செல்ல முடியாத வகையில் வாயில் கதவு உயரம் குறைந்ததாக இருக்கும். தலைவாசலைப் போலவே இதன் தளமும் மண்ணால் ஆனதே.

### அடுக்களை

அடுக்களை, அடுப்படி அல்லது சமையல் அறை எனவும், அடுக்களையைக் குறிக்கும் போர்த்துக்கேயச் சொல்லிலிருந்து பெறப்பட்ட குசினி என்னும் பெயராலும் இவ்வலகு அறியப்படுவது உண்டு. இது சமையல் செய்வதற்கான இடம். இதன் கட்டமைப்பும் ஏனைய இரண்டு அலகுகளையும் போல் ம்மரக்கிளைத் தூண்களையும், ஓலைக் கூரையையும் கொண்டதே. இவ்வலகில், நாற்புறமும் மண்ணாலான அரைச்சுவரும், அதற்கு மேல், பெரும்பாலும் பனம் மட்டைகளாலான வரிச்சும் இருக்கும். இவ்வாறான பனம் மட்டை வரிச்சுகளில் காணப்படும் இடைவெளிகள் அடுக்களைக்குள் உருவாகும் புகை வெளியேறுவதற்கு உதவும்.
**ஆஸ்பிரின்** அல்லது **அசட்டைல்சலிசைலிக் அமிலம்** (acetylsalicylic acid) (அசட்டோசல்) என்பது சலிசைலேட்டுகள் குடும்பத்தைச் சேர்ந்த ஒரு மருந்து ஆகும். இது பொதுவாக சிறிய வலிகளுக்கு எதிரான வலிநீக்கியாகவும், காய்ச்சலடக்கியாகவும், வீக்கமடக்கியாகவும் பயன்படுத்தப்படுகின்றது. இரத்தம் கட்டியாவதைத் தடுக்கும் தன்மை கொண்டதால், இது இதயவலிக்கும் (heart attack), புற்றுநோய்க்கும் எதிராகக் குறைந்த அளவில் நீண்ட காலத்துக்குப் பயன்படுத்தப்படுவது உண்டு.

இதனைக் குறைவான அளவில் நீண்டகாலம் பயன்படுத்தும்போது, சிறுதட்டைகளில் (platelets) துரோம்பொக்சேன் (thromboxane) A2 உருவாவது தடுக்கப்பட்டுச் சிறுதட்டுத் திரள்வைப் பாதிக்கிறது. இந்த இரத்தம் இளக்கும் (blood-thinning) இயல்பு இதயவலிக்கான சந்தர்ப்பங்களைக் குறைப்பதில் உதவுகின்றது. இந்த நோக்கத்துக்காக உற்பத்தி செய்யப்படும் ஆஸ்பிரின், 75 அல்லது 81 மில்லிகிராம் (mg) கரையக் கூடிய வில்லைகளாக உள்ளன. இவை சில சமயங்களில் *ஜூனியர் ஆஸ்பிரின்* என்றோ *பேபி ஆஸ்பிரின்* என்றோ குறிப்பிடப்படுவது உண்டு.

அளவுக்கு அதிகமான ஆஸ்பிரின் வில்லைகளை எடுப்பதன் மூலம் பாதகமான விளைவுகள் ஏற்படும் நூற்றுக்கணக்கான சம்பவங்களும் ஆண்டுதோறும் நிகழ்கின்றன. எனினும் பெரும்பாலும் பயன் தரக்கூடிய வகையிலேயே இது பயன்படுத்தப்படுவதாகக் கூறலாம். இதன் பாதக விளைவுகளில் முதன்மையானதாக, குடற்புண் (ulcers) மற்றும் வயிற்றில் இரத்தப்போக்கு மற்றும் காதிரைச்சல் (tinnitus) ஆகியவற்றைக் குறிப்பிடலாம். இதன் இரத்த உறைவைத் தடுக்கும் இயல்பால் ஏற்படக்கூடிய இன்னொரு பக்க விளைவு, பெண்களின் மாதவிடாய்க் காலங்களில் இரத்தப்போக்கு அதிகரித்தலாகும். இராய் கூட்டறிகுறிக்கும், ஆஸ்பிரினுக்கும் இடையே தொடர்பு இருப்பதாகக் காணப்படுவதால் இன்புளுவென்சா போன்ற நோய்க் குறித் தொகுப்புகளுக்கும், சிறுவர்களில் ஏற்படக்கூடிய சின்னமுத்து நோய்க்குறித் தொகுப்புக்களுக்கும், ஆஸ்பிரின் தற்காலத்தில் பயன்படுத்தப்படுவதில்லை.

அடிக்குறிப்புகள்
----------------

1. ↑  Macdonald S (2002). "Aspirin use to be banned in under 16 year olds". *BMJ* **325** (7371): 988. PubMed.
**வி. பி. கந்தசாமி** என்பவர் தமிழ்நாட்டில் கோயம்புத்தூர் மாவட்டத்தில் உள்ள சூலூர் சட்டமன்றத் தொகுதி உறுப்பினராக 2019 தமிழ்நாடு சட்டமன்ற இடைதேர்தலில் அண்ணா திராவிட முன்னேற்றக் கழகம் சார்பில் போட்டியிட்டு தன்னை எதிர்த்து போட்டியிட்ட திமுக வேட்பாளரை விட 12,000 கூடுதல் வாக்குகளை பெற்று வெற்றி பெற்றவர் ஆவர். காமநாயக்கன்பாளையம் இவரின் சொந்த ஊரும் வசிக்கும் இருப்பிடமாகும். இவர் மட்டுமின்றி மறைந்த முன்னாள் ச.ம.உவுமான **ஆர். கனகராஜ்** அவர்களின் சொந்த ஊரும் இருப்பிடமும் காமநாயக்கன்பாளையம் ஆகும்.

சூலூர் சட்டமன்ற இடை தேர்தல்
---------------------------

2016ம் ஆண்டு அண்ணா திராவிட முன்னேற்றக் கழகம் சார்பில் போட்டியிட்டு 36,000 வாக்கு வித்தியாசத்தில் சூலூர் தொகுதியில் ஆர். கனகராஜ் வெற்றி பெற்றார். இவர் மாரடைப்பு காரணமாக 2019 ம் ஆண்டு காலமானார். பின் இந்த தொகுதியில் 19.05.2019 அன்று சூலூர் சட்டமன்ற தொகுதிக்கு இடைத்தேர்தல் ஞாயிற்றுக்கிழமை நடைபெற்றது. பின் வாக்குகள் 23.05.2019 அன்று வெளியிடப்பட்டது. அதில் அண்ணா திராவிட முன்னேற்றக் கழகம் சார்பில் வி. பி. கந்தசாமி 12,000 கூடுதல் வாக்குகள் பெற்று வெற்றி பெற்றார்.

தமிழ்நாடு சட்டமன்ற தேர்தல், 2021
--------------------------------

2021ல் நடந்த சட்டமன்ற தேர்தலில் இவர் அதிமுக சார்பில் இரண்டாவது முறையாக போட்டியிட்டார். தேர்தல் முடிவில் சூலூர் சட்டமன்றத் தொகுதியில் தம்மை எதிர்த்து போட்டியிட்ட திராவிட முன்னேற்றக் கழகம் வேட்பாளரும் பிரீமியர் செல்வம் (எ) காளிசாமி அவர்களை தோற்கடித்தார். தமிழகத்தின் 2021 - ம் ஆண்டிற்கான சட்டமன்ற தேர்தல் ஏப்ரல் 6, 2021 ல் தேர்தல் நடத்தப்பட்டு மே2, 2021 ஓட்டுகள் எண்ணப்பட்டன. மொத்தம் இந்த தொகுதியில் 2,41,653 வாக்குகள் பதிவானது. இதில் அதிமுக வேட்பாளர் இவர் 1,18,968 வாக்குகளை பெற்று எதிர் வேட்பாளர் பிரீமியர் செல்வத்தை வெற்றி பெற்றார். பிரீமியர் செல்வம் 87,036 வாக்குகளை பெற்றார். மொத்தத்தில் 31,932 வாக்கு வித்தியாசத்தில் எதிர் வேட்பாளர் திமுக காளிசாமி தோற்கடிக்கப்பட்டார். தொடர்ந்து இரண்டாவது முறையாக வெற்றி பெற்று வி. பி. கந்தசாமி வெற்றி பெற்றார்.

மேற்கோள்கள்
-----------

1. ↑  2019 தமிழக இடைத்தேர்தல் முடிவுகள்
2. ↑  2019 தமிழ்நாடு சட்டமன்ற இடைத்தேர்தல் முடிவுகள்

|  |  |  |
| --- | --- | --- |
| முன்னர்**ஆர். கனகராஜ்** | **சூலுரிற்கான தமிழ்நாடு சட்டப் பேரவை உறுப்பினர்**2019–தற்போது | **பதவியில் உள்ளார்** |
பொருளியலில் **மூலதனச் சேவைகள்** (*Capital services*) என்பது சொத்துக்கள் மற்றும் மென்பொருள் பங்குகளில் இருந்து பெறப்பட்ட சேவைகளின் சங்கிலி வகை குறியீட்டைக் குறிக்கின்றன. மூலதனச் சேவைகள் என்பது ஒருங்கிணைப்பு உபகரணங்கள், மென்பொருள்கள், கட்டமைப்புகள், நிலம், சரக்கு மற்றும் அவற்றின் மதிப்புகளை உள்ளடக்கியது. மூலதனச் சேவைகள் ஒவ்வொரு தனிப்பட்ட சொத்தின் மூலதன-வருவாயின் சராசரி வளர்ச்சி விகிதமாக மதிப்பிடப்படுகின்றன. மூலதனப் பங்குகளில் இருந்து மூலதனச் சேவைகள் வேறுபடுகின்றன. நிலம் போன்ற நீண்டகாலமாக நிலைத்து நிற்கும் சொத்துக்கள் தரக்கூடிய மூலதனச் சேவைகளைவிட, குறுகிய காலச் சொத்துகளான இயந்திரங்கள் மற்றும் மென்பொருள்கள் போன்றவை தரக்கூடிய மூலதனச் சேவைகள் அதிகமாகும். மூலதனச் சேவைகளை ஒரு நபராகவோ அல்லது குழுவாகவோ வழங்க இயலும்.

மேற்கோள்கள்
-----------

1. ↑  "BLS Information". *Glossary*. U.S. Bureau of Labor Statistics Division of Information Services. February 28, 2008. 2009-05-05 அன்று பார்க்கப்பட்டது.
2. ↑  "Capital Goods and Services". University of North Carolina. 2015-05-11 அன்று மூலம் பரணிடப்பட்டது. 2009-05-06 அன்று பார்க்கப்பட்டது.
Whitman's notes for a revision of "O Captain! My Captain!"
**ஓ கேப்டன்! மை கேப்டன்!** (*O Captain! My Captain!*) என்பது 1865 ஆம் ஆண்டில் அமெரிக்கக் குடியரசுத் தலைவர் ஆபிரகாம் லிங்கனின் மரணம் பற்றி வால்ட் விட்மேன் எழுதிய ஒரு நீட்டிக்கப்பட்ட உருவகக் கவிதையாகும். இந்த கவிதை முதன்முதலில் "டிரம்-டாப்ஸ்" என்ற துண்டுப்பிரசுரத்தில் வெளியிடப்பட்டது. இதில் அமெரிக்க உள்நாட்டுப் போரைப் பற்றி 18 கவிதைகள் தொகுக்கப்பட்டுள்ளன. கவிதை துக்கத்தையும் துயரத்தையும் வெளிப்படுத்துகிறது.

வால்ட் விட்மேன் "ஓ கேப்டன்! மை கேப்டன்!" கவிதையை 1865 ஆம் ஆண்டில் ஆபிரகாம் லிங்கனின் படுகொலைக்குப் பிறகு எழுதினார்.
ஆரம்பத்தில் அவர் லிங்கன் மீது அக்கறையற்றவராக இருந்தார். லிங்கனின் நற்பண்பு குடியரசுத் தலைவரை நேசிக்க வைத்தது. ஓ கேப்டன்! மை கேப்டன்! "விட்மேனின் மிக பிரபலமான நான்கு கவிதைகளில் இதுவும் ஒன்று.

அமெரிக்க உள்நாட்டுப் போரின் போது, விட்மேன் வாசிங்டன், டி. சி.க்கு குடிபெயர்ந்தார். அங்கு அவர் அரசாங்கத்திற்காக பணியாற்றினார். மேலும், மருத்துவமனைகளில் தன்னார்வத் தொண்டு செய்தார். அவர் லிங்கனை சந்திக்கவில்லை என்றாலும், அவருடன் ஒரு தொடர்பை உணர்ந்தார். லிங்கனின் படுகொலையால் பெரிதும் ஈர்க்கப்பட்டார். "மை கேப்டன்" முதன்முதலில் நவம்பர் 4, 1865 இல் தி சாட்டர்டே பிரஸ்ஸில் வெளியிடப்பட்டது. மேலும் அந்த ஆண்டின் பிற்பகுதியில் டிரம்-டாப்ஸின் தொடர்ச்சியில் வெளிவந்தது. பின்னர் அவர் அதை *லீவ்ஸ் ஆப் கிரீவ்ஸ்* என்றத் தொகுப்பில் சேர்த்தார். லிங்கனின் மரணம் குறித்த பல விரிவுரைகளில் கவிதையை வாசித்தார்.

பின்னணி
-------

வால்ட் விட்மேன் 1850 களின் பிற்பகுதியிலிருந்து 1860 களின் முற்பகுதியில் 1855 இல் வெளியான லீவ்ஸ் ஆப் கிரீவ்ஸ் மூலம் ஒரு கவிஞராக தனது எழுத்துப் பணியைத் தொடங்கினார். விட்மேன் ஒரு தனித்துவமான அமெரிக்க காவியத்தை எழுத விரும்பினார். கிங் ஜேம்ஸ் விவிலியத்தின் கேடன்ஸால் ஈர்க்கப்பட்ட ஒரு புதுக்கவிதைபாணியை உருவாக்கினார். 1855 இல் முதன்முதலில் வெளியிடப்பட்ட சுருக்கமான தொகுதி, சிலரால் சர்ச்சைக்குரியதாகக் கருதப்பட்டது. விமர்சகர்கள் குறிப்பாக விட்மேனின் பாலியல் மற்றும் கவிதையின் "ஓரினமான மேலோட்டங்கள்" பற்றிய அப்பட்டமான சித்தரிப்புகளை எதிர்த்தனர். அமெரிக்க ஆழ்நிலை விரிவுரையாளரும் கட்டுரையாளருமான ரால்ப் வால்டோ எமேர்சனின் *லீவ்ஸ் ஆஃப் கிராஸி*ற்கான பாராட்டுகளைத் தொடர்ந்து விட்மேனின் பணி குறிப்பிடத்தக்க கவனத்தைப் பெற்றது.

சான்றுகள்
---------

1. ↑  Miller 1962, ப. 155.
2. ↑  Kaplan 1980, ப. 187.
3. ↑  Loving 1999, ப. 414.
4. ↑  "CENSORED: Wielding the Red Pen". *University of Virginia Library Online Exhibits*. October 28, 2020 அன்று பார்க்கப்பட்டது.
5. ↑  Callow 1992, ப. 232.
6. ↑  Reynolds 1995, ப. 340.
கோட்டுருவியலில், **பல்விளிம்புகள்** (*multiple edges*) என்பவை கீழுள்ளவாறு வரையறுக்கப்படுகின்றன:

திசையற்ற கோட்டுருவில் ஒரே சோடி முனைகளை இணைக்கும் இரண்டு அல்லது இரண்டுக்கு மேற்பட்ட விளிம்புகள் பல்விளிம்புகள் எனப்படுகின்றன. அதாவது ஒரு சோடி முனைகளுக்கு இரண்டு அல்லது இரண்டுக்கு மேற்பட்ட படுகை விளிம்புகள் அமையுமானால் அப்படுகைவிளிம்புகள் பல்விளிம்புகளாகும்.
திசை கோட்டுருவில் ஒரே வால் முனையையும் ஒரே தலை முனையையும் கொண்ட இரண்டு அல்லது இரண்டுக்கு மேற்பட்ட விளிம்புகள் பல்விளிம்புகள் எனப்படுகின்றன.
பல்விளிம்புகள் *இணை விளிம்புகள்* அல்லது *பல்விளிம்பு* (parallel edges, multi-edge) எனவும் அழைக்கப்படுகிறது. ஒரு எளிய கோட்டுருவில் பல்விளிம்புகள் இருக்காது.

தேவைப்படும் சூழ்நிலையைப் பொறுத்து ஒரு கோட்டுரு பல்விளிம்புகள் கொண்டதாக அல்லது இல்லாததாகவோ வரையறை செய்யப்படுகிறது:

* பல்விளிம்புகள் மற்றும் கண்ணி இரண்டையும் அனுமதித்து கோட்டுருக்கள் வரையரைக்கப்படும் சூழலில்:

கண்ணிகள் இல்லாத கோட்டுருக்கள் பல்கோட்டுருக்கள் என அழைக்கப்படுகின்றன.
* பல்விளிம்புகள் மற்றும் கண்ணி இரண்டையும் அனுமதிக்காது கோட்டுருக்கள் வரையரைக்கப்படும் சூழலில்:

கண்ணிகளும் பல்விளிம்புகளும் கொண்டிருக்கக் கூடிய ஒரு கோட்டுருவைக் குறிப்பதாக பல்கோட்டுரு என்பது வரையறுக்கப்படுகிறது
சமதளப்படுத்தக்கூடிய கோட்டுருவில் ஏற்கனவே ஒரு விளிம்பால் இணைக்கப்பட்ட இரு முனைகளை இணைத்து மற்றொரு விளிம்பு வரையப்படும் போதும் அக்கோட்டுரு சமதளப்படுத்தக்கூடிய கோட்டுருவாகவே இருக்கும். அதாவது சமதளத்தன்மையை பல்விளிம்புகள் மாறாமல் பாதுகாக்கின்றன.

இருமுனை கோட்டுரு என்பது அனைத்து விளிம்புகளையும் இணை விளிம்புகளாகவும் முனைகள் இரண்டு மட்டும் கொண்ட கோட்டுருவாகும்.

குறிப்புகள்
-----------

1. ↑  For example, see Balakrishnan, p. 1, and Gross (2003), p. 4, Zwillinger, p. 220.
2. ↑  For example, see Bollobás, p. 7; Diestel, p. 28; Harary, p. 10.
3. ↑  Gross (1998), p. 308.

மேற்கோள்கள்
-----------

* Balakrishnan, V. K.; *Graph Theory*, McGraw-Hill; 1 edition (February 1, 1997). ISBN 0-07-005489-4.
* Bollobás, Béla; *Modern Graph Theory*, Springer; 1st edition (August 12, 2002). ISBN 0-387-98488-7.
* Diestel, Reinhard; *Graph Theory*, Springer; 2nd edition (February 18, 2000). ISBN 0-387-98976-5.
* Gross, Jonathon L, and Yellen, Jay; *Graph Theory and Its Applications*, CRC Press (December 30, 1998). ISBN 0-8493-3982-0.
* Gross, Jonathon L, and Yellen, Jay; (eds); *Handbook of Graph Theory*. CRC (December 29, 2003). ISBN 1-58488-090-2.
* Zwillinger, Daniel; *CRC Standard Mathematical Tables and Formulae*, Chapman & Hall/CRC; 31st edition (November 27, 2002). ISBN 1-58488-291-3.
2008இல் சிம்மல்கி
**பண்டிட் சஞ்சீவ் சிம்மல்கி** (Sanjeev Chimmalg) (பிறப்ப:சூலை 29 1972) இவர் ஒரு இந்திய இசை இசையமைபாளரும், இந்துஸ்தானி இசைப் பாடகருமாவார். இவர் சி.ஆர்.வியாசு என்பவரின் சீடர். இவரது இசை கிராணா கரானாவின் (பாடும் பாணி) குரல் கலாச்சாரத்தையும், குவாலியர் கரானா / ஆக்ரா கரானாவின் பாண்டிஷ் சார்ந்த பாடலையும் பிரதிபலிக்கிறது.

பின்னணி
-------

சஞ்சீவ், கர்நாடகாவின் தார்வாடு நகரைச் சேர்ந்த ஒரு குடும்பத்தில் எம். வி. சிம்மல்கி என்பவருக்கு மும்பையில் பிறந்தார். இவரது தாத்தா சிம்மல்கி ஒரு பிரபலமான தப்லா கலைஞராக இருந்தார்.

தொழில்
------

இவர் கணினிப் பொறியாளராக தொழில் ரீதியாக பயிற்சி பெற்றவர். இவர் தனது ஆரம்ப பயிற்சியை மாதவ குடி என்பவரிடமிருந்து பெற்றார். பின்னர் சி. ஆர். வியாசின் கீழ் வந்தார். மும்பையில் டி. ஆர். பாலாமணி மற்றும் பாலச்சந்திரன் ஆகியோரின் கீழ் கர்நாடக இசையிலும், புகழ்பெற்ற மிருதங்கக் கலைஞர் டி. எஸ். நந்தகுமாரின் கீழ் கொன்னக்கோலிலும் பயிற்சி பெற்றார்.

மும்பை, புனே, இந்தூர், கொல்கத்தா, மிராஜ், நாக்பூர் போன்ற இடங்களில் பல இடங்களில் தனது இசை நிகழ்ச்சிகளை நடத்தியுள்ளார் .

விருதுகளும் அங்கீகாரமும்
------------------------

* 2007 - மராத்தித் திரைப்படமான ' ஆயி ஷப்பத் ' படத்திற்காக சிறந்த ஆண் பின்னணி பாடல் விருது.
* 2006 - ஜீ தொலைக்காட்சி கௌரவ் புராஸ்கர், வி சாந்தரம் புராஸ்கர் மற்றும் மகாராட்டிரா ஷாசன் புராஸ்கர் ஆகியவற்றுக்கு பரிந்துரைக்கப்பட்டார்
* 2005-2006 - ஒரு சான்று மற்றும் ரூ .25,000 / - ரொக்கத்தைக் கொண்ட சங்கீத சிரோமணி விருது.
* 1995 முதல் 98 வரை - இந்திய அரசால் தேசிய உதவித்தொகை வழங்கப்பட்டது.
* 1993 - அகில இந்திய வானொலியால் நடத்தப்பட்ட 23 வயதுக்குட்பட்ட அகில இந்திய இளைஞர்களின் வெற்றியாளர்.

குறிப்புகள்
-----------

1. ↑  "Profile - Sanjeev Chimmalgi". 17 April 2012 அன்று பார்க்கப்பட்டது.
2. ↑  "Introduction". chimmalgi.com. 17 April 2012 அன்று பார்க்கப்பட்டது.

வெளி இணைப்புகள்
---------------

* Official website
* Sanjeev Chimmalgi on Kshitij Group
* ஆல்மியூசிக் தளத்தில் சஞ்சீவ் சிம்மல்கி பக்கம்
கொண்டப்பள்ளி சீதாராமையா **(Kondapalli Seetharamaiah)** (1914/15 - 12 ஏப்ரல் 2002) என்பவர், இந்தியாவில் ஒரு மூத்த பொதுவுடைமை தலைவராகவும், மாவோயிஸ்ட் அமைப்பாளராகவும் இருந்தார்.

ஆரம்ப கால வாழ்க்கை
------------------

இவர், ஆந்திராவின் கிருஷ்ணா மாவட்டம், இலிங்காவரம் கிராமத்தில் ஒரு பணக்கார குடும்பத்தில் பிறந்தார். அருகிலுள்ள ஜோனபாடு கிராமத்தில் வளர்ந்தார்.

அரசியல் வாழ்க்கை
----------------

இவர், இளம் வயதிலேயே, பொதுவுடைமை இயக்கங்களில் சேர்ந்தார். இவர் இந்தியப் பொதுவுடைமைக் கட்சியின் கிருஷ்ணா மாவட்டச் செயலாளராக ஆனார். இவரது கட்சிப் பிரிவு தெலங்கானா கிளர்ச்சியின் போது தீவிரமாக இருந்தது. 1964இல் கட்சி பிளவுபட்டபோது, இவர் அரசியல் வாழ்க்கையிலிருந்து விலகினார். பின்னர், வாரங்கலில் உள்ள புனித கேப்ரியல் உயர்நிலைப்பள்ளியில் இந்தி ஆசிரியராக பணியாற்றத் தொடங்கினார். வாரங்கலில் கே. ஜி. சத்தியமூர்த்தியுடன் நட்பு கொண்டார். இருவரும் இந்தியப் பொதுவுடைமைக் கட்சியில் (மார்க்சிஸ்ட்-லெனினிச) சேர்ந்தனர். இவர், கட்சியின் ஆந்திர மாநிலக் குழுவில் உறுப்பினரானார்.  உட்கட்சி மோதலால், இவர் 1972இல் மத்திய அமைப்புக் குழுவில் சேர்ந்தார். ஆகத்து 1974இல், கட்சியின் ஆந்திர மாநிலக் குழு ஏற்படுத்தப்பட்டது. இவர் அதன் மூன்று உறுப்பினர்களில் ஒருவராக இருந்தார்.

புதிய கட்சி
-----------

1977 ஆம் ஆண்டில் இவர் கட்சியிலிருந்து விலகி,  ஏப்ரல் 22, 1980 அன்று "இந்தியப் பொதுவுடைமைக் கட்சி (மார்க்சிச-லெனினிச) மக்கள் போர் "என்பதை நிறுவினார். 

சனவரி 2, 1982 அன்று, ஐதராபாத்தில் பேகம்பேட்டை தொடருந்து நிலையத்தில், மும்பைக்கு செல்லக் காத்திருந்தபோது கைது செய்யப்பட்டார். சனவரி 4, 1984 அன்று இவர் உசுமானியா மருத்துவமனையின் கைதிகள் பிரிவில் இருந்து தப்பித்தார். 

கட்சியின் இரண்டாம் கட்டத் தலைவராக இருந்த சத்தியமூர்த்தி, டங் சியாவோபிங்கின் அடிப்படையில் கட்சியின் மாவோயிச தன்மையை கேள்வி கேட்கத் தொடங்கினார். கம்மம் மாவட்ட போராளித் தளபதியான பைரெட்டி சத்தியநாராயண ரெட்டி சத்தியமூர்த்தியை வெளியேற்றுவதை எதிர்த்தார். ஆனாலும், அவர்கள இருவரையும் வெளியேற்றியதன் மூலம் ஏற்பட்ட உட்கட்சி மோதலைத் தொடர்ந்து, கட்சி மீது சீதாராமையா வைத்திருந்த பிடிப்பு வலுப்பெற்றது.. 

1991இல், கட்சியில் இருந்து இவர், வெளியேற்றப்பட்டார். 1993 ஆம் ஆண்டில், தனது சொந்த கிராமத்தில் காவலர்களால் பிடிக்கப்பட்டார்.  சில ஆண்டுகள் சிறைவாசத்திற்குப் பிறகு, மனிதாபிமான அடிப்படையில் விடுவிக்கப்பட்டார்.

இறுதி ஆண்டுகள்
--------------

தனது இறுதி ஆண்டுகளில், இவர் அரசியல் நடவடிக்கைகளிலிருந்து முற்றிலும் விலகினார். ஆல்சைமர் நோயால் அவதிப்பட்ட இவர், 12 ஏப்ரல் 2002 அன்று விசயவாடாவில் உள்ள தனது பேத்தி வீட்டில் தனது 87 வயதில் இறந்தார். இவருக்கு கோட்டீசுவரம்மா என்ற மனைவி இருந்தார். இவரது இறுதிச் சடங்குக்கு ஒரு சிலர் மட்டுமே கலந்து கொண்டனர்.

குறிப்புகள்
-----------

1. ↑  "Kondapalli Seetharamaiah dead". *தி இந்து*. 13 April 2002.. பார்த்த நாள்: 2 August 2018.
2. ↑  ஹிந்துஸ்தான் டைம்ஸ்: *History of Naxalism* பரணிடப்பட்டது 2018-02-22 at the வந்தவழி இயந்திரம்
3. ↑  Frontline: *The Road from Naxalbari* பரணிடப்பட்டது 17 அக்டோபர் 2006 at the வந்தவழி இயந்திரம்
4. ↑  UNHCR
5. ↑  "Kondapalli Seetharamaiah dead". *தி இந்து*. 13 April 2002.. பார்த்த நாள்: 2 August 2018. "Kondapalli Seetharamaiah dead". *The Hindu*. 13 April 2002. Retrieved 2 August 2018.
6. ↑  Rediff.com
7. ↑  The Hindu:  *A few admirers attend Kondapalli's funeral* பரணிடப்பட்டது 6 செப்டம்பர் 2010 at the வந்தவழி இயந்திரம்
டெட்ரா தயோனேட்டு எதிர்மின் அயனி
**டெட்ராதயோனேட்டு** *(Tetrathionate)* என்பது S4O2−6 என்ற வாய்ப்பாட்டைக் கொண்ட ஓர் எதிர்மின் அயனியாகும். H2S4O6 என்ற வாய்ப்பாட்டைக் கொண்ட டெட்ராதயோனிக் அமிலத்திலிருந்து வழிப்பெறுதியாகப் பெறப்படும் கந்தக ஆக்சோ எதிர்மின் அயனியாக இது கருதப்படுகிறது. இவ்வயனியில் இடம்பெற்றுள்ள கந்தக அணுக்களில் இரண்டு 0 என்ற ஆக்சிசனேற்ற நிலையிலும் இரண்டு அணுக்கள் +5 என்ற ஆக்சிசனேற்ற நிலையிலும் உள்ளன. மாறாக இச்சேர்மம் S2−2 வை SO3.உடன் பிணைப்பதால் உருவாகும் கூட்டு விளைபொருளாகவும் பார்க்கப்படுகிறது. [Sn(SO3)2]2− என்ற வாய்ப்பாட்டைக் கொண்ட பல்தயோனேட்டு எதிர்மின் அயனிகளின் குடும்பத்தில் ஒன்றாகவும் கருதப்படுகிறது.. இதனுடைய ஐயுபிஏசி பெயர் [சல்போனேட்டோடைசல்பேனைல்)சல்போனேட்டு என்பதாகும். இதனுடன் தொடர்புடைய அமிலம் (சல்போடைசபேனைல்) சல்போனிக் அமிலம் ஆகும். டெட்ராதயோனெட்டின் சிஏஎசு எண் 15536-54-6 என்று வேதித் தொகுப்புகள் நிறுவனம் அடையாளப்படுத்துகிறது.

உருவாக்கம்
----------

தயோசல்பேட்டை (S2O2−3) அயோடினால் ஆக்சிசனேற்றம் செய்து இதைத் தயாரிக்கிறார்கள்.

2S  
2O2−  
3 + I2 → S  
4O2−  
6 + 2I−

கட்டமைப்பு
----------

டெட்ராதயோனேட்டு அயனியின் கட்டமைப்பு டெட்ராதயோனேட்டு அயனியின் பந்து-குச்சி மாதிரி

டெட்ராதயோனேட்டின் கட்டமைப்பு படத்தில் காட்டப்பட்டுள்ளது போல ஒரு கனசதுரத்தின் மூன்று மூலைகளாகப் பார்க்கப்படுகிறது. BaS4O6•2H2O , Na2S4O6•2H2O. சேர்மங்களிலுள்ள S4O2−6 போன்ற எலக்ட்ரான் ஒழுங்கமைவு இக் கட்டமைப்பில் உள்ளது. இருமுக S–S–S–S கோணங்கள் 90° கோணத்திற்கு அருகில் இருப்பது பல்சல்பைடுகளில் பொதுவாகக் காணப்படும் கோண அளவாகும்.

சேர்மங்கள்
----------

சோடியம் டெட்ராதயோனேட்டு, (Na2S4O6) , பொட்டாசியம் டெட்ராதயோனேட்டு (K2S4O6), பேரியம் டெட்ராதயோனேட்டு (BaS4O6•2H2O) உள்ளிட்டவை டெட்ராதயோனேட்டு சேர்மங்களாகும்.

பண்புகள்
--------

இடைநிலை ஆக்சிசனேற்ற நிலையில் தயோசல்பேட்டு போன்ற மற்ற கந்தக இனச்சேர்மங்களைப் போல டெட்ராதயோனேட்டும் கரிம எஃகு மற்றும் துருவேறா எஃகு போன்றவற்றில் உண்டாகும் பள்ள அரிப்புக்கு காரணமாகிறது. 
சால்மோனெல்லா டைபிமியூரியம் வகை பாக்டீரியாக்களுக்கான விளிம்பு நிலை எலக்ட்ரான் ஏற்பியாக டெட்ராதயோனேட்டு உதவுகிறது. அதேசமயத்தில் பாலூட்டிகளின் உட்குழல் பகுதிகளில் காணப்படும் தயோசல்பேட்டு வினைத்திற ஆக்சிச இனங்களால் ஆக்சிசனேற்றம் செய்யப்படுகிறது. இவ்வினங்கள் குறிப்பாக டெட்ராதயோனேட்டாக உருவாகும் நிக்கோட்டினமைடு அடினைன் டைநியூக்ளியோடைடு பாசுப்பேட்டு ஆக்சிடேசு நொதியால் உற்பத்தியாகும் மீயாக்சைடால் வெளியிடப்படுகின்றன. அழற்சி செயல்பாடு மூலமாக பாக்டீரியம் வளர்வதற்கு இது உதவிபுரிகிறது .

மேற்கோள்கள்
-----------

1. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.
2. ↑  Winter, Sebastian E. "Gut Inflammation Provides a Respiratory Electron Acceptor for Salmonella." *Nature*, 23 Sept. 2010. Web. 28 Mar. 2013.
**மேல் சடில் ரிவர்**  (Upper Saddle River) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 13.680 சதுர கிலோ மீற்றர் பரப்பளவைக் கொண்டுள்ளது. இதில் 13.627 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.024=0 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,208 ஆகும். மேல் சடில் ரிவர் நகரத்தின் மக்கள் தொகை அடர்த்தி ஒரு கிலோ மீற்றருக்கு 602.3 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**முகவீணை** அல்லது **கட்டைக்குழல்** என்பது ஒரு துளைக் கருவி வகை தமிழர் இசைக் கருவி ஆகும். நாதசுவரம் போன்று ஆனால் அதை விட குட்டையானது  இந்தக் கருவி ஒன்றரை அடி உயரம் கொண்டது. பரவலாக அறியப்பட்ட நாதசுவரத்தின் ஆதிவடிவம்.தூத்துக்குடி, விருதுநகர், மதுரை ஆகிய மாவட்டங்களில், இக்கலை மிகச் சிலரால் நிகழ்த்தப்படுகிறது. 

கட்டைக்குழல், தவில், பம்பை, உறுமி ஆகிய இசைக்கருவிகள், இக்கலையில் பயன்படுத்தப்படுகின்றன. ஆச்சா மரத்தினால் செய்யப்படும் இக்கருவியில் ஓசையிடுவதற்கு, ஏதுவாக ஏழு அல்லது எட்டு துளைகள் காணப்படும். இக்குழலின் ஓசை, நாயனத்தின் ஓசையைவிட, உச்ச நிலை அதிர்வைக் கொண்டது. ஒரு காலத்தில் கர்நாடக இசைக் கச்சேரிகளில் இசைக்கப்பட்டுவந்த இது தற்போது திரைப்பட இசையினையே இக்கலைஞர்கள் பெரிதும் இசைக்கின்றனர். 

தற்பொழுது திருவைகுண்டம் கள்ளபிரான் கோயில், திருவாரூர் தியாகராஜர் கோயில், மயிலாப்பூர் கபாலீசுவரர் கோயில் உள்ளிட்ட சில கோயில்களில் மட்டுமே முகவீணை வாசிக்கும் பழக்கம் உள்ளது. பெரும்பாலும் வைணவக் கோயில்களில் அர்த்த ஜாம்ப் பூசையின்போது இதை வாசிக்கும் பழக்கம் உள்ளது. தவிலுடன் கூடிய நாகசுரத்தை *பெரிய மேளம்* என்றும், தவில் இல்லாம இந்தக் கருவியை *சின்ன மேளம்* என்றும் அழைக்கிறார்கள்.

கோயில்களிலும், ஆட்டங்களிலும், கூத்துக்களிலும் இக்கருவி பயன்பட்டு வந்திருக்கிறது. இக்கலையின் நிலை, தற்போது மதிப்பிழந்து காணப்படுகிறது.

மேற்கோள்கள்
-----------

1. ↑  'Now it is keeping a low profile' எனும் தலைப்பில் 'த இந்து' ஆங்கில நாளிதழில் எழுதப்பட்ட ஒரு கட்டுரை
2. ↑  வெ. நீலகண்டன். (2011). வாழ்விழந்து வரும் கிராமிய இசைக் கருவிகள். சென்னை: பிளக்கோல் பதிப்பகம்.
3. ↑  முகவரியற்ற முகவீணை! (2018). *தி இந்து பொங்கல் மலர் 2018*. சென்னை: இந்து தமிழ். பக். 20.

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
**முகல்சராய்** (*Mughalsarai*)உத்தரப் பிரதேச மாநிலத்திலுள்ள சந்தௌலி மாவட்டத்திலுள்ள ஒரு நகராட்சியாகும். இது வாரணாசியிலிருந்து பத்து கிலோ மீட்டர் தொலைவில் அமைந்திருக்கிறது. இது இந்திய இரயில்வேயின் முக்கியமான தொடருந்து சந்திப்பாகும்.

இது இந்தியாவின் முன்னாள் பிரதமர் லால் பகதூர் சாஸ்திரி பிறந்த ஊர்.

### இரயில்வே

இங்குள்ள பண்டிட் தீனதயாள் உபாத்தியாயா சந்திப்பு தொடருந்து நிலையம் இந்தியாவின் மும்முரமாக இருக்கும் தொடருந்து சந்திப்பு ஆகும். இது ஆசியாவின் பெரிய சரக்கு இரயில் முற்றமாகும்.
முகல்சராய் கோட்டம், மத்திய கிழக்கு இரயில்வே பகுதியின் கீழே வருகிறது. தினமும் 125க்கும் அதிகமான தொடருந்து முகல்சராய் இரயில் நிலையத்தினை கடந்து செல்கிறது. இதுவழியே செல்லும் அனைத்து தொடருந்தும் இந்த நிலையத்தில் நின்று செல்லும். இது உத்தரப் பிரதேசத்தின் இரண்டாவது மும்முரமான தொடருந்து சந்திப்பு ஆகும். தினமும் 400000 அதிகமான பயணிகளை கையாளுகிறது.

வாரணாசி நகரம், முகல்சராய் தொடருந்து நிலையத்திலிருந்து ஜிடி சாலை வழியாக 19 கிலோமீட்டர்கள் (12 mi) தொலைவிலுள்ளது.

### சாலை

முகல்சாராயின் வழியே தேசிய நெடுஞ்சாலை எண் 2 செல்கிறது. இது கிராண்ட் டிரங்க் சாலை என்றறியப்படுகிறது. இது பேரரசர் செர் ஷா சூரியினால் கட்டப்பட்டது. புராணக்காலத்தில் இந்த சாலை உத்தரபாத் என்றறியப்பட்டதாகவும், இதன் வழியே ஜராசந்த், கிருஷ்ணபகவானின் ஆட்சியின் கீழே இருந்த மதுரா நகரத்தை தாக்க சென்றதாகவும் கூறுவர்.

முகல்சராய், கல்கத்தாவிலிருந்து சாலை வழியே 667 கிலோமீட்டர்கள் (414 mi) தொலைவில் அமைந்திருக்கிறது.

சான்றுகள்
---------

1. ↑  "முகல்சராய்". ஆகத்து 10, 2015 அன்று பார்க்கப்பட்டது.
**பார்பாரா எஸ். அசுகின்சு (Barbara S. Askins)** (பிறப்பு: 1939) ஓர் அமெரிக்க வேதியியலாளர். போதுமான ஒளிபடாத ஒளிப்பட எதிர்நகல்களின் உருவத்தை மேம்படுத்தும் வழிமுறையைப் புதிதாகப் புனைந்தார். இம்முறையை நாசாவும் மருத்துவத் தொழில்துறையும் பயன்கொள்கின்றன. இது அசுகின்சுக்கு 1978ஆம் ஆண்டுக்கான தேசியப் புதுமைப்புனைவு பெருமையை ஈட்டித் தந்தது.

இளம்பருவமும் கல்வியும் தொடக்கநிலை வாழ்க்கைப்பணியும்
---------------------------------------------------

பார்பாரா அசுகின்சு (நியே சுகாட்) 1939இல் டென்னசியில் உள்ள பெல்ஃபாசுட்டில் பிறந்தார். முதலில் இவர் ஆசிரியராக இருந்து, பிறகு மகனும் மகளும் பிறந்த்தும் பள்ளியில் அறிவியல் கல்வியைத் தொடர்ந்தார். இவர் அண்ட்சுவில்லியில் உள்ள அலபாமா பல்கலைக்கழகத்தில் அறிவியல் இளவல் பட்டமும் அறிவியல் முதுவர் பட்டமும் பெற்றார்.

ஆராய்ச்சிப் பணி
---------------

விருதுகளும் தொழில்முறை உறுப்பாண்மைகளும்
---------------------------------------

புதுமைப்புனைவு, புத்தாக்க மேம்பாட்டுக் கழகம் 1978இல் அசுகின்சை அவ்வாணடின் தேசியப் புதுமைப்புனைவாளராகத் தேர்வு செய்தது. இவரே இத்தகைமையை முதன்முதலில் ஈட்டிய பெண்ணாவார்.

அசுகின்சு அமெரிக்க வேதியியல் கழகத்திலும் சிக்மா சி தகைமை ஆய்வுக் கழகத்திலும் அமெரிக்க அறிவியல் மேம்பாட்டுக் கழகத்திலும் உலக வருங்காலக் கழகத்திலும் உறுப்பினராக இருந்தார்.

மேற்கோள்கள்
-----------

1. 1 2 3  Stanley, Autumn (1993). *Mothers and daughters of invention: notes for a revised history of technology*. New Brunswick, N.J.: Rutgers University Press. பக். 574–575. பன்னாட்டுத் தரப்புத்தக எண்:0-8135-2197-1.
2. 1 2  "Barbara Askins: Inventor of a New Film Developing Method". *Famous Women Inventors*. 26 June 2014 அன்று பார்க்கப்பட்டது.
3. ↑  "Great Images in NASA – Barbara Askins, Chemist". *Great Images in NASA*. NASA. 23 அக்டோபர் 2011 அன்று மூலம் பரணிடப்பட்டது. 26 June 2014 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
தகுரீர் சதுக்கம்,1958
ஓமர் மக்ரம் மசூதி - தகுரீர் சதுக்கம்- கெய்ரோவின் அருகிலுள்ள ஓமர் மக்ரம் சிலை
**தகுரீர் சதுக்கம்** (ஆங்கிலம்: *Tahrir Square*, அரபு மொழி: ميدان التحرير‎ *Mīdān at-Taḥrīr*, தமிழ்: விடுதலை சதுக்கம்),மற்றும் "தியாகியர் சதுக்கம்" என அறியப்படும் இச்சதுக்கம் எகிப்தின் கெய்ரோ நகரத்தின் மையப்பகுதியில் அமைந்துள்ள ஓர் முதன்மை பொதுக்கூட்டத் திடல் (நகரச் சதுக்கம்) ஆகும்.

வரலாறு
------

இந்தச் சதுக்கம் துவக்கத்தில் 19வது நூற்றாண்டு மன்னர் கேதிவே இசுமாயில் நினைவாக "இசுமாயிலியா சதுக்கம்" (ميدان الأسماعيليّة *Mīdān al-Ismā‘īliyyah*) எனப் பெயரிடப்பட்டிருந்தது. இவர்தான் *நைல் ஆற்றுப் பாரிசு* எனும்படி கெய்ரோவின் மையப்பகுதியை வடிவமைத்தார். 1919ஆம் ஆண்டு எகிப்தியப் புரட்சிக்குப் பின்னர் இச்சதுக்கம் பரவலாக தகுரீர் (விடுதலை) சதுக்கம் என அழைக்கப்பட்டது. ஆனால் அரசியல்சட்ட முடியாட்சியிலிருந்து குடியரசாக மாறிய1952ஆம் ஆண்டின் புரட்சிக்குப் பின்னரே அலுவல்முறையாக பெயர் மாற்றம் பெற்றது. 2011 எகிப்தியப் புரட்சியின்போது இச்சதுக்கம் புரட்சியின் குவியப்புள்ளியாக விளங்கியது.

இரவு நேரத்தில் தகுரீர் சதுக்கத்தின் காட்சி

மேற்சான்றுகள்
-------------

1. ↑  Vatikiotis, Panayiotis J. (1997). *The Middle East: From the End of Empire to the End of the Cold War*. Routledge. பக். 194. .

வெளி இணைப்புகள்
---------------

விக்கிமீடியா பொதுவகத்தில்,  
 ***தஹ்ரீர் சதுக்கம்***   
என்பதின் ஊடகங்கள் உள்ளன. 

* BBC: Tahrir Square in wide angle images slideshow
* iPhone Tahrir Square App
* BlackBerry Tahrir Square App பரணிடப்பட்டது 2011-07-21 at the வந்தவழி இயந்திரம்
**அய்யதேவரா காளீசுவர ராவ்** (*Ayyadevara Kaleswara Rao*)(22 ஜனவரி 1882 - 23 பிப்ரவரி 1962) என்பவர் இந்தியச் சுதந்திரப் போராட்ட வீரர் மற்றும் ஆந்திரப் பிரதேசத்தின் முதல் சட்டமன்றத் தலைவர் ஆவார். இவர் கிருஷ்ணா மாவட்டம், நந்திகம கிராமத்தில் பிறந்தார் (முன்னர் பிரித்தானிய இந்தியாவின் சென்னை மாகாணம் இப்போது ஆந்திரப் பிரதேச மாநிலத்தின் ஒரு பகுதி). விசயவாடாவில் உள்ள காளீசுவர ராவ் சந்தைக்கு இவரது பெயரிடப்பட்டுள்ளது.

ஆரம்ப கால வாழ்க்கை
------------------

ராவ் வருவாய் சேகரிப்பாளர்களின் குடும்பத்தில் பிறந்தார். இவர் தனது தாய் மற்றும் மனைவியுடன் மச்சிலிப்பட்டினத்திற்கு குடிபெயர்ந்தார். மச்சிலிப்பட்டினத்தில் உள்ள நோபல் கல்லூரியில் FA படித்தார். இரகுபதி வெங்கடரத்தினம் நாயுடு அவர்களால் இங்குக் கற்பிக்கப்பட்டார். 

ராவும் ராவின் நண்பர்களும் 1911 ஆண்டு விஜயவாடா மகாத்மா காந்தி சாலையில் இராம் மோகன கிரந்தாலயத்தைத் தொடங்கி ஆந்திர கிரந்தலயோத்யமத்திற்கு (நூலக இயக்கம்) அடித்தளம் அமைத்தனர். தெலுங்கில் உள்ள இலக்கியப் படைப்புகளுக்கு நிதியளித்து ஊக்குவிப்பதற்காகவும், ஐரோப்பிய மற்றும் பிற இந்திய மொழிகளிலிருந்து தெலுங்கில் மொழிபெயர்ப்பதற்காகவும், விக்ஞான சந்திரிகா என்ற இலக்கியச் சங்கத்தின் நிறுவி உறுப்பினராகவும் இருந்தார்.

வழக்கறிஞர் பணி
--------------

காளீசுஸ்வர ராவ் தனது தாயார் மற்றும் மனைவியுடன் 1904ஆம் ஆண்டின் தொடக்கத்தில் சட்டக் கல்லூரியில் சேர சென்னைக்குச் சென்றார். இதன்பிறகு, இவர் பிரித்தானியா இந்தியப் பேரரசில் பணியாற்ற விரும்பாததால், வருவாய் ஆய்வாளர் மற்றும் மாவட்ட உரிமையியல் நீதிபதி வாய்ப்புகளை நிராகரித்தார். 1906ஆம் ஆண்டு சூன் மாதம் விஜயவாடாவில் வழக்கறிஞராகப் பணியைத் தொடங்கினார். 21 மார்ச் 1921 அன்று, மகாத்மா காந்தியின் அறிவுறுத்தலின் பேரில், இவர் இந்தியச் சுதந்திரப் போராட்டத்தில் பங்கேற்பதற்காக வழக்கறிஞர் தொழிலை விட்டு விலகினார்.

அரசியல்
-------

ராவ் 1956 முதல் 1962 வரை ஆந்திரப் பிரதேச சட்டப் பேரவையின் சபாநாயகராக இருந்தார்.

பத்ம பூசண் விருது
-----------------

ராவின் பொதுச் சேவைக்காக இந்திய அரசு இவருக்கு பத்ம பூசண் விருதினை 1960ஆம் ஆண்டு வழங்கியது.

மேற்கோள்கள்
-----------

1. ↑  Autobiography "నవ్యాంధ్రము - నా జీవిత కథ" published by Andhra Mahila Sabha Literary Campus, Osmania University Road, Hyderabad - 500007.
2. ↑  "Kaleswara Rao Market to join the list of mortgaged VMC assets". 2012-01-14. .
3. ↑  "Vijayawada Set To Regain Its Past Glory — The Hans India". *www.thehansindia.com*. 27 December 2014. 2015-11-12 அன்று பார்க்கப்பட்டது.
4. ↑ . 25 June 2014.
5. ↑  "Watching Rowdies & Psychos In Assembly — The Hans India". *www.thehansindia.com*. 5 September 2015. 2015-11-12 அன்று பார்க்கப்பட்டது.
6. ↑
**இந்தியாவில் நூலக அறிவியல் கல்வி** (*Library science education in India*) 19 ஆம் நூற்றாண்டின் பிற்பகுதியிலிருந்து தொடங்குகிறது.  பன்னாட்டு நூலக சங்கங்கள் மற்றும் நிறுவனங்கள் மற்றும் யுனெசுகோவின் உதவியுடன் சுதந்திரத்திற்குப் பிந்தைய காலத்தில் நூலக-அறிவியல் கல்வி உத்வேகத்தை பெற்றது.  குறிப்பாக பல்கலைக்கழக மட்டத்தில் இக்கல்விப் பிரிவு ஒரு மையமாக திகழ்ந்தது.  1990 ஆம் ஆண்டின் முற்பகுதியில் இந்திரா காந்தி தேசிய திறந்தநிலை பல்கலைக்கழகம் நிறுவப்பட்டதன் மூலம் நூலகம் மற்றும் தகவல் அறிவியல் துறை பிரபலமடைந்தது. இக்னோவுடன் கூடுதலாக 13 மாநில திறந்தவெளி பல்கலைக்கழகங்கள் பல நூலகம் மற்றும் தகவல் அறிவியல் பாடத் திட்டங்களை வழங்குகின்றன. அலகாபாத்திலுள்ள உ.பி. ராஜர்சி டாண்டன் திறந்தவெளி பல்கலைக்கழகம் இளங்கலை, முதுகலை மற்றும் முனைவர் பட்ட அளவுகளில் தொலைதூரக் கல்வி மூலம் நூலகம் மற்றும் தகவல் அறிவியல் பட்டப்படிப்புகளை வழங்குகிறது. 1982 ஆம் ஆண்டு நிறுவப்பட்ட டாக்டர் பி.ஆர்.அம்பேத்கர் திறந்தநிலைப் பல்கலைக்கழகம் இளநிலை, முதுநிலை, ஆய்வியல் நிறைஞர், முனைவர் நிலைகள் நூலக அறிவியலில் பட்டங்களை வழங்குகிறது.

மேற்கோள்கள்
-----------

1. ↑  Manoj K. Joshi, "Library and Information Science Education in India: Some Government Initiatives". *Technology*, vol. 30, no. 5 (2010) பரணிடப்பட்டது 2014-05-08 at the வந்தவழி இயந்திரம் Retrieved 2012-02-22.
2. ↑  M. A. Khan, *Library Science Education in India* (1996) Retrieved 2012-02-22.
3. ↑  பரணிடப்பட்டது 2014-11-20 at the வந்தவழி இயந்திரம்
பன்னாட்டுத் தர தொடர் எண் 0024-2667 Archived from the original 2012-02-22.

புற இணைப்புகள்
--------------

* IGNOU website
**இந்தியாவில் தகவல்குறிகள்** **(**signs in India) இந்தியா என்பது பன்முக வளங்கள் மற்றும் மக்கள் கொண்ட ஒரு நாடு ஆகும். எனவே,இந்த மக்களின் தகவல் பரிமாற்ற முறைகளும் பன்முகத்தன்மை கொண்டதாகும்.எனவே,மத்திய தகவல் தொடர்பு நிறுவனம் அனைத்து மக்களுக்கும் பொதுவான தகவல் குறிகளை வரைமுறைப்படுத்தியுள்ளது. பன்னாட்டுத் தொலைத்தொடர்பு ஒன்றியம் உலகம் முழுமைக்குமான தகவல் குறிகளை வரையறை செய்துள்ளது.

அழைப்பு குறிகளின் தொகுதி
------------------------

சர்வதேச தகவல் தொடர்பு குழுமம் பின்வருமாறு அழைப்பு குறிகளை அமைத்துள்ளது.

| Callsign | CQ | ITU |
| --- | --- | --- |
| 8TA to 8YZ | 22 | 41 |
| VU to VW | 22 | 41 |
| ATA to AWZ | 22 | 41 |

குறிப்பு:அந்தமான் நிக்கோபார் தீவுகள் ITU Zone 49 and CQ Zone 26. கீழ் வருகின்றது

மைத்ரி அண்டார்டிக் பகுதியும் ,தடைசெய்யப்பட்ட தாக்‌ஷின் கங்கோத்ரி ( Dakshin Gangotri),ஆகியவையும் இந்திய தகவல் குறிகளையே பயன்படுத்துகின்றனர் ஆனால் அவை ITU Zone 67 and CQ Zone 38 respectively. கீழ் வருகின்றது.

இவற்றையும்காண்க
---------------

* Amateur radio in India
* Amateur Station Operator's Certificate
* Amateur Radio Society of India
* National Institute of Amateur Radio
* Hamfest Celebrations in India

சான்றுகள்
---------

1. ↑  Zone 67
2. ↑  Zone 38

வெளிஇணைப்புகள்
--------------

* Hamradioindia.org - An Introduction to Amateur Radio
* How to become a HAM radio operator in India, 2009-06-14
* Kayalpattinam Ham Radio Society
* Indian Callsign Search Server
படலம் என்பது நூல்களில் அமைக்கப்படும் பாகுபாடுகளில் ஒன்று. 
தொல்காப்பியம் இதனை இலக்கண நூலில் காணப்படும் 

1. சூத்திரம்,
2. ஓத்து,
3. ***படலம்***,
4. பிண்டம்

என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது. ***முறையில்லாமல் (கொடி போல்) ஓடிப் பல்வகைச் செய்திகள் படர்வது படலம்*** எனத் தொல்காப்பியம் குறிப்பிடுகிறது.

##### காண்டத்தின் உட்பகுப்பு படலம்

கம்பராமாயணத்தில் **படலம்** என்பது காண்டத்தின் உட்பகுப்பாக வருகிறது.

##### ஒப்பனை முடி

களங்காய்க்கண்ணி நார்முடிச்சேரல் நரைமுடியாலான ஒப்பனை முடியை  அணிந்துகொண்டிருந்தான். இது படலம் என்னும் படைத்துணியால்  ஆனது.

##### சொல் விளக்கம்

**படல்**, **படர்** என்னும் சொற்களில் வரும் [ல்], [ர்] எழுத்துகளை எழுத்துப்போலி என்பர். படல் செடிச் சிம்புகளைப் பரப்பிக் கட்டப்பட்டிருக்கும். அதுபோல கருத்துகளைப் பரப்பிக் கட்டப்பட்டிருக்கும் பகுதி **படலம்**. படலை என்னும் சொல்லும் படல் < படலை < > படலம் எனப் பின்னிய விரிவைக் காட்டுவன.

அடிக்குறிப்பு
-------------

1. ↑  
'ஒரு பொருள் நுதலிய சூத்திரத்தானும்,  

இன மொழி கிளந்த ஓத்தினானும்,  

பொது மொழி கிளந்த படலத்தானும்,  

மூன்று உறுப்பு அடக்கிய பிண்டத்தானும், என்று  

ஆங்கு அனை மரபின் இயலும்' என்ப (தொல்காப்பியம் 3-470)
2. ↑  
ஒரு நெறி இன்றி விரவிய பொருளான்  

பொது மொழி தொடரின் அது படலம் ஆகும் (தொல்காப்பியம் 473)
3. ↑  சுந்தர காண்டத்தின் உள்ளே வரும் படலங்களில் ஒன்று கடல்தாவு படலம்
4. ↑  wig
5. ↑  வேடு கட்டும் துணி
6. ↑  
இலங்கு மணி மிடைந்த பசும் பொன் படலத்து  

அவிர் இழை தைஇ, மின் உமிழ்பு இலங்கச்   

சீர் மிகு முத்தம் தைஇய  

நார்முடிச் சேரல்! (பதிற்றுப்பத்து 39)
7. ↑  குடல் - குடர். பந்தல் -பந்தர் என்றெல்லாம் வருவது போன்றது
**இந்தியாவில் நாடோடிகள்** (*Nomads of India*) பல ஆண்டு காலமாக அனைத்து மாநிலங்களிலும் பல குழுக்களாக வாழ்ந்து வருகிறார்கள். பொதுவான கணக்குப்படி இந்தியாவில் மட்டும் 862 நாடோடி இனத்தவர்கள் வாழுவதாக கூறப்படுகிறது. தன் வாழ்நாள் முழுவதும் தன் உணவு, உடை, இருப்பிட தேவைக்காக நடந்தே திரிவதால் இவர்களை *நாடோடிகள்*, *காலோடிகள்*, *அலைகுடிகள்*, அல்லது *மிதவைக் குடிகள்* என்றும் மற்றவர்களால் அழைக்கப்படுகிறார்கள். இந்திய மக்கள் தொகையில் 7.5 சதவிகிதம் மக்கள் நாடோடிகளாகவே வாழுகிறார்கள்.

தமிழ் நாடு
----------

தமிழ் நாடு மாநில மக்கள் தொகையில் 5 லட்சம் மக்கள் நாடோடிகளாக இருப்பதாகக் கணக்கிடப்பட்டுள்ளது. இவற்றுள் முக்கியமாக தாசரிகள், மணியாட்டிக்காரர்கள், குடுகுடுப்பைகாரர்கள், பாம் பாட்டிகள், சாட்டையடிக்காரர்கள், கூத்தாடிகள், பகல்வேசக்காரர்கள், பூம்பூம் மாட்டுக்காரர்கள்,  நரிக்குறவர்கள், மற்றும் வம்சராஜ் என பல இனத்தவர்கள் வாழுகிறார்கள். இவர்களில் தமிழகத்தைச் சார்ந்தவர்கள், புலம்பெயர்ந்தவர்கள் என இரு பிரிவுகளிலும் 162 நாடோடி இன மக்கள் அரசு தயாரித்துள்ள இன பட்டியல்களில் சாராதவர்களாகவே வாழ்க்கை நடத்திக்கொண்டு உள்ளார்கள். இதன் காரணமாக அரசு வழங்கும் கல்வி, வீடு, உணவு, மற்றும் சாதாரணமாக மக்களுக்கு நிடைக்கும் உரிமைகள் எதுவுமே இவர்களுக்கு கிடைப்பதில்லை. 

தமிழ்நாட்டில் உள்ள நரிக்குறவர் மக்களை பழங்குடி மக்கள் பட்டியலில் சேர்ப்பதற்கு இந்திய நடுவண் அரசின் அமைச்சரவை முடிவு செய்துள்ளது.

சங்க கால நாடோடிகள்
------------------

தமிழ் நாட்டில் சங்க காலத்தில் பாணர்கள், கூத்தர்கள், விறலியர்கள், பொருநர்கள், கோடியர்கள், மற்றும் கட்டுவிச்சிகள் என பல இனத்தவர்கள் வாழ்ந்துவந்துள்ளனர். இவர்கள் மன்னர் ஆட்சி முடிந்து, ஜமீன் ஆட்சிக்குப்பின்னர் ஆங்கிலேய ஆட்சியின்போது அரிதாகிப்போனார்கள்.

மாவட்டவாரியாக நாடோடிகள்
-----------------------

நாடோடிகள் விழுப்புரம், காஞ்சிபுரம், தேனி, திண்டுக்கல், மதுரை, விருதுநகர், மற்றும் திருநெல்வேலி போன்ற மாவட்டங்களில் அதிகமான எண்ணிக்கையில் வாழுகிறார்கள்.

மேற்கோள்
--------

1. ↑  அழிவின் விளிம்பில் தமிழக நாடோடிகள்﻿: அரசின் சலுகைகள் கிடைப்பதில் சிக்கல்﻿ தி இந்து தமிழ் 08 டிசம்பர் 2016
2. ↑  நரிக்குறவர், குருவிக்காரர் பிரிவினரை எஸ்.டி. பட்டியலில் சேர்க்க ஒப்புதல்
**படன்காஸ்** (Batangas) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் படன்காஸ் நகரம் ஆகும். இது 1581 ஆம் ஆண்டில் ஸ்தாபிக்கப்பட்டது. இம்மாகாணத்தில் 1,078 கிராமங்களும், 31 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஹேர்மிலென்டோ மன்டனாஸ்* (Hermilando Mandanas) ஆவார். இதன் மொத்த நிலப்பரப்பளவு 3,119.75 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக படன்காஸ் மாகாணத்தின் சனத்தொகை 2,694,335 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 44ஆம் மாகாணமாகவும் சனத்தொகையின் அடிப்படையில் 7ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம், ஆகிய மூன்று பிரதான மொழிகள் பேசப்படுகின்றன. வண்ணத்துப்பூச்சிக் கத்திகளுக்க்கு படன்காஸ் மாகாணம் மிகவும் பிரசித்தமானது ஆகும். அத்துடன் இக்கத்திகள் உற்பத்தி மூலம் பல கைத்தொழில் பேட்டைகள் இம்மாகாணத்தில் உருவாகியுள்ளன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 11 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. 2017-01-05 அன்று பார்க்கப்பட்டது.CS1 maint: unfit url (link)
**கிருஷ்ணா குண்டோபந்த் கிண்டே**, (கே.ஜி. கிண்டே) (*K. G. Ginde*) (26 திசம்பர் 1925 – 13 சூலை 1994) என்று அழைக்கப்படும் இவர் ஓர் இந்துஸ்தானி இசைப் பாடகரும் ஆசிரியரும் ஆவார். இவருடைய குரு எஸ்.என். ரத்தன்சங்கர் இவர் மேல் மிகப்பெரிய செல்வாக்கு செலுத்தினார்.

சுயசரிதை
--------

9 குழந்தைகளில் 8வது குழந்தையாக இருந்ததால், குடும்ப உறுப்பினர்கள் மற்றும் நெருங்கிய நண்பர்களால் "சோட்டு" (சிறியவர்) என்று அழைக்கப்பட்ட கிண்டே, பெல்காமுக்கு அருகிலுள்ள பைல்ஹோங்கலில் திசம்பர் 26, 1925 இல் பிறந்தார். இவருக்கு 11 வயதாக இருந்தபோது, இவர் இலக்னோக்குச் சென்று, இசை அறிஞர் எஸ்.என். ரத்தன்சங்கரிடம் இசைப் பயிற்சியைத் தொடங்கினார். 

பாரதிய வித்யா பவனில் ஆசிரியராகப் பணிபுரிய 1951 இல் மும்பைக்குச் சென்றார். 1962ல் வல்லப சங்கீத் வித்யாலயாவின் முதல்வரானார்.

இவரது அறுபதாவது பிறந்தநாளில், பீம்சென் ஜோஷி, குமார் கந்தர்வன், புருசோத்தம் லட்சுமண் தேசுபாண்டே உள்ளிட்ட இந்துஸ்தானி இசைக் கலைஞர்கள் கலந்து கொண்டனர்.

இறப்பு
------

சூலை 13, 1994 அன்று தனது 68 வயதில் கொல்கத்தாவில் மாரடைப்பால் இறந்தார்.

சான்றுகள்
---------

1. ↑  "Our Faculty:Pandit K G Ginde". ITC Sangeet Research Academy. 26 June 2012 அன்று மூலம் பரணிடப்பட்டது.

* 

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
முனைவர் **கி. லோகநாதன்** (11 ஆகத்து 1940 - 17 ஏப்ரல் 2015) மலேசியத் தமிழறிஞர். மலேசிய கல்வி அமைச்சிலும், பின்னர் மலேசிய அறிவியல் பல்கலைக்கழகத்தில் உளவியல் துறை பேராசிரியராகவும் பணிபுரிந்து ஓய்வு பெற்றவர். தமிழ் ஆய்வுகளிலும் தன்னை முழுமையாக ஈடுபடுத்திக் கொண்டவர். சுமேரியத் தமிழ் ஆய்வுகளில் மிகுந்த நாட்டம் கொண்டவர். இவர் நியூசிலாந்தில் கணிதத் துறையில் பட்டம் பெற்று பின்னர் இங்கிலாந்தில் முனைவர் பட்டம் பெற்றார். சைவ சித்தாந்தத்தில் மிகுந்த ஆர்வமும் ஆழ்ந்த புலமையும் கொண்டவர். 20 ஆண்டுகளுக்கும் மேலாக இவர் பல்வேறு சைவ சித்தாந்த வகுப்புக்களை நடத்தி வந்தார்.

மறைவு
-----

முனைவர் லோகநாதன் மலேசியாவின் பினாங்கு மாநிலத்தில் ஜார்ஜ்டவுனில் உள்ள தனியார் மருத்துவமனை ஒன்றில் 2015 ஏப்ரல் 17 அன்று தனது 74வது அகவையில் காலமானார்.

மேற்கோள்கள்
-----------

1. 1 2  "சைவ சித்தாந்த உரைகள்". தமிழ் மரபு அறக்கட்டளை. 01 டிசம்பர் 2008. 2015-10-09 அன்று மூலம் பரணிடப்பட்டது. 19 ஏப்ரல் 2015 அன்று பார்க்கப்பட்டது. Check date values in: `|date=` (உதவி)
2. ↑  திவாகர் (6 மே 2013). "இந்த வார வல்லமையாளர்!". வல்லமை (மின்னிதழ்). 19 ஏப்ரல் 2015 அன்று பார்க்கப்பட்டது.

வெளி இணைப்புகள்
---------------

* வலைத்தளம்